|  |  |
| --- | --- |
| CILJNA SKUPINA | 12+ |
| NASLOV | ŠTIRI POZICIJE |
| TRAJANJE AKTIVNOSTI | 45-60 min |
| UČNI CILJI | Odkrivanje osebnih izkušenj s primeri diskriminacijeVsakdo je lahko diskriminiran/lahko diskriminira/vpliva na diskriminacijoVpogled v vloge žrtve/storilca/pasivne priče/aktivnega udeleženca |
| MATERIALI | Papir, pisala, izroček, flipchart papir |
| PRIPRAVA | Pripravite izroček s kvadrantom, v vsakega od 4 kvadratov na vrhu napišite naslednja vprašanja (ločena, vsako vprašanje v svoj kvadrat):- opišite situacijo, v kateri ste bili diskriminirani s strani druge osebe;- opišite situacijo, v kateri ste sami diskriminirali proti drugi osebi;- opišite situacijo, v kateri ste bili priča diskriminaciji in niste storili ničesar glede tega/niste ukrepali;- opišite situacijo, v kateri ste bili priča diskriminaciji in ste posredovali/ukrepali;  |
| IZVEDBA | Korak 1: Prosite udeležence, da vsak posamezno izpolni svoj izroček s svojimi osebnimi izkušnjami z diskriminacijo, glede na vlogo, ki so jo imeli v situaciji.Povejte jim, da bodo informacije ostale anonimne, če tako želijo in bodo služile zgolj kot izhodišče za diskusijo v skupinah.Korak 2: Razdelite udeležence v skupine po 4-5 oseb in jih prosite, da med seboj podelijo in se pogovorijo o svojih izkušnjah. Korak 3: Diskusija s celotno skupino o skupnih težavah, najbolj očitnih podobnostih in zaključek. |
| VLOGA UČITELJA | Učitelj fasilitira proces |
| MOŽNI IZZIVI IN KAKO JIH NASLOVITI | Pomembno je, da ustvarimo varen prostor in ljudi ne silimo v to, da delijo svoje najbolj boleče izkušnje.Morda bo kdo od udeležencev želel svoj primer razložiti zelo temeljito in do podrobnosti. Če čas dovoljuje, tudi lahko. Če od vas želi povratno informacijo glede tega, kako razrešiti situacijo, je bolje, da se na primer vrnemo kasneje, z drugo aktivnostjo, ki obravnava možne sankcije in ukrepe proti diskriminaciji.Aktivnost je uporabna, kadar zbiramo realne primere diskriminacije za katero od drugih aktivnosti (t.j. ko razlagamo oblike diskriminacije, načine, kako se lahko borimo proti njej itd). |
| VPRAŠANJA ZA DISKUSIJO | Kako ste se počutili, ko ste z drugimi delili svoje izkušnje?Je bilo težko?Je bilo lažje/težje prepoznati/opisati vlogo storilca ali žrtve diskriminacije?Kakšne okoliščine so vplivale na vaše vedenje, ko ste kot priča situacije diskriminacije ukrepali ali pa ostali pasivni? Bi danes v takšni situaciji odreagirali drugače? |

Vir: Prirejeno po **Wenzel, Florian M./Seberich, Michael (Hrsg.) 2001: The Power of Language. Verlag Bertelsmann Stiftung. Gütersloh.**